Document ID: 32007D0876

РЕШЕНИЕ НА КОМИСИЯТА
от 19 декември 2007 година
за изменение на Решение 2007/25/ЕО за удължаване на периода на прилагането му
(нотифицирано под номер C(2007) 6395)
(Текст от значение за ЕИП)
(2007/876/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарномедицинските изисквания, които са приложими при движение с нетърговска цел на домашни любимци и за изменение на Директива 92/65/ЕИО (1) на Съвета, и по-специално член 18 от него,
като има предвид, че:
(1)
Решение 2007/25/ЕО на Комисията от 22 декември 2006 г. по отношение на някои защитни мерки във връзка с високопатогенната инфлуенца по птиците и въвеждане в Общността на птици домашни любимци, които придружават техните собственици (2) се прилага до 31 декември 2007 г.
(2)
Въпреки това избухвания на инфлуенца по птиците, причинени от високопатогенна инфлуенца по птиците от подтип H5N1 все още се откриват редовно от Световната организация за здравето на животните (ОIЕ) в някои държави-членки. Следователно болестта все още не е ликвидирана. Освен това, в държавите по света продължават да се срещат случаи на болестта при хора и дори смъртни случаи, причинени от близък контакт със заразени птици.
(3)
Следователно, с цел да се предотврати разпространението на вируса на инфлуенцата по птиците, причинено от домашни птици, пренесени на територията на Общността от трета държава, е целесъобразно да се удължи периодът на прилагане на Решение 2007/25/ЕО до 31 декември 2008 г.
(4)
Решение 2007/25/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 6 от Решение 2007/25/ЕО датата „31 декември 2007 г.“ се заменя с „31 декември 2008 г.“
Член 2
Адресати на настоящото решение са държавите-членки.
Съставено в Брюксел на 19 декември 2007 година.

Labels: 8
3
20
6